Gerrie Knetemann

Gerard Friedrich «Gerrie» Knetemann (1951ko martxoaren 6a, Amsterdam – 2004ko azaroaren 2a Bergen op Zoom) Herbehereetako txirrindulari profesionala izan zen. 1978ko Munduko Errepideko Txirrindularitza Txapelketa irabazi zuena. Lau urtez jarrian, Tourreko hasierako etapetan elastiko horia jantzi zuen, 1977 eta 1980 artean.

Lau aldiz irabazi zuen Herbehereetako Itzulia eta 11 aldiz korritu zuen Frantziako Tourra, 1974 eta 1987 artean, 10 etapa irabaziz, hau Herbehereetako errekorra izanik, soilik Jan Raasek eta Joop Zoetemelkek berdindu dutena. Knetemannek 127 lasterketa irabazi zituen profesional gisa.

Knetemannek Amsterdamgo azentua mantendu zuen beti eta umore zorrotza zuen, ezaugarri horiek kazetarien kuttuna bihurtu zuen eta bai telebista zein irratiko agerraldiak ohizkoak ziren. Bere urterik onena Frantziako Tourrean 1978 izan zen, 6. etapatik aurrera gidatu zuelarik. Bi egun geroago, liderraren elastiko horia galdu arren, bi etapa gehiago irabazi zituen (horien artean Tourreko azkena, Parisko Champs-Elysées famatuetan).

Raas eta bere TI-Raleigh taldekideekin batera, Knetemannek oinarrizko papera jokatu zuen Zoetemelken 1980ko Tourreko garaipenean, taldeak hamabi etapa irabazi zituen, Tourreko historiako etaparik dominatzaileenetako bat izan zelarik.

Bere karrerak behera jo zuen 1983ko martxoan Flandrian Zehar lasterketan izandako istripu baten ondorioz. Hainbat hilabete behar izan zuen errekuperatzeko, eta, Tourrean berriz ibili zen arren, ez zuen lehen bezain fin eta distiratsu aritu. Hala eta guztiz ere, Knetemannek 1985ean Amstel Gold Race klasikoa irabazi zuen. 1991n erretiratu zen lasterketatik eta Holandako selekzioaren entrenatzaile izendatua izan zen.

Knetemann, Bergen op Zoomen hiru lagunekin bizikletaz ibiltzen ari zelarik hil zen, bihotzeko batek jota.

Emaztea, Gre Donker, ere lasterketako txirrindularia izan zen. Seme bat eta bi alaba izan zituzten. Alabetako bat, Roxane Knetemann 1987an jaioa, ere txirrindulari profesionala izan zen.

 Taldeak 

Bere kirol ibilbidean, Knetemann zenbait taldetan aritu zen, ospetsuena Peter Postek zuzenduriko TI-Raleigh taldea izan zelarik. Talde honek 1978ko UCIren errepide txapelketa irabazi zuen.

 Palmaresa 

 Emaitzak Klasikoetan eta Txapelketetan 
 Laterketa  1974  1975  1976  1977  1978  1979  1980  1981  1982  1983  1984  1985  1986  1987  1988Omloop Het Nieuwsblad —11. — —20.21.37. —47.48. — — X — —Kuurne-Brusela-Kuurne — 12. — — — — — — — — — — X — —Milan-San Remo —38.13.47.112.15.74. —35.59. — — — — —Gante-Wevelgem54. — —14.27.31.44.41. — — —78. —43. —Flandriako Tourra37. — — — — — — — — — — — — — —Paris-Roubaix55. — — — — — — — — — — — — — —Flèche Brabançonne —3.14.2.17.2. —13.17. —20. — —28. —Amstel Gold Race1.7. —2.6.19.45.44.16. —25.1. — — —La Flèche Wallonne —6. —4.4.14. — — — — — —27. — —Lieja-Bastogne-Lieja —6. —15.26.22. —9. — — —46. — — —Züricheko txapelketa10. — —11. —25.39.8. — — —62. — — —París-Tours18.7.59.56.6.56. —66. — — — —95.62. —24px Munduko txapelketaUT10.UTUT1.13.UTUTUT — —UT —57. —22x22px Herbehereetako txapelketa — 10. 7.3. 10. — —2. 14. — 16. — — —21.

 Erreferentziak 

 Kanpo estekak 


Kategoria:Amsterdamdarrak
Kategoria:Herbehereetako txirrindulariak
Kategoria:Gaixotasun kardiobaskularrek hildakoak